Sarkin Belgium ya nuna juyayi ga DRC | Labarai | DW | 30.06.2020
Sarkin Belgium ya nuna juyayi ga DRC
A karon farko a tarihin kasar Belgium sarkin da ke kan mulki ya baiyana takaici game da azabtarwar da tsofaffin 'yan mulkin mallakar kasar suka aikata a Jamhuriyar Dimukuradiyyar Kongo.
A cikin wata wasika da ya aike wa shugaban Jamhuriyar Dimukuradiyyar Kwango Felix Tshisekedi, Sarki Philippe na Belgium ya nuna matukar takaici da cin zarafi da azabtarwa da Belgium ta aikata wa jama'a a Kwango, sai dai bai nemi afuwa ba a hukumance.
An wallafa wasikar a wannan rana da kasar ta Kwango ke bikin cika shekaru 60 da samun yancin kai daga turawan mulkin mallaka.
Sarki Philippe ya baiyana fatan kyakkyawar dangantaka a tsakanin kasashen biyu ba tare da nuna wariya ba. Ya kuma ce domin karfafa dangantakar da ke tsakaninsu, wajibi ne su gayawa juna gaskiya game da abubuwan da suka faru a baya.
Kwanan wata 30.06.2020
Muhimman kalmomi Belgium, Kwango, Sarki, DRC
Permalink https://p.dw.com/p/3eatU
Kwango: Shekaru 60 cikin tashin hankali 30.06.2020
Jamhuriyar Dimukradiyyar Kwango ta cika shekaru 60 da samun 'yancin kai daga Turawan mulkin mallaka na Beljiyam a cikin wani yanayi na tashin hankali da yake-yake tun daga lokacin da kasar ta samu 'yancin gashin kai.
Ebola ta sake bulla a Kwango Kinshasa 10.04.2020
Hukumar Lafiya ta Duniya WHO ko OMS ta sanar da sake gano wani mutun dauke da cutar Ebola a daidai loakcin da ya rage kwanaki uku a ayyana kawo karshen annobar cutar a kasar
DRC: Kisan fararen hula ya ta'azzara 27.04.2020
A Jamhuriyar Dimukuradiyar Kwango an hakalla mutane 43 a sakamakon wani gumurzun soja da 'yan tawaye a yankunan Ituri da Kivu da ke arewacin kasar.